**Р Е Ш Е Н И Я**

**ВЗЕТИ НА ЧЕТИРИДЕСЕТ И ПЪРВОТО ЗАСЕДАНИЕ НА ОБЩИНСКИ СЪВЕТ – КАРНОБАТ, ПРОВЕДЕНО НА**

 **20 СЕПТЕМВРИ 2019 ГОДИНА**

**ПО ПЪРВА ТОЧКА ОТ ДНЕВНИЯ РЕД: ПРЕДЛОЖЕНИЕ от Георги Димитров – Кмет на Община Карнобат, относно:** ПРИЕМАНЕ НА ОТЧЕТ ЗА МАНДАТ 2015-2019 Г.

**Р Е Ш Е Н И Е:**

**529.**Общински съвет – Карнобат на основание чл.21, ал.1, т.23 от ЗМСМА ПРИЕМА Отчет за мандат 2015-2019 г.

**ПО ВТОРА ТОЧКА ОТ ДНЕВНИЯ РЕД: ДОКЛАДНА ЗАПИСКА от Георги Димитров – Кмет на Община Карнобат, относно:** ДОПЪЛНЕНИЕ НА ГОДИШЕН ПЛАН ЗА ПОЛЗВАНЕ НА ДЪРВЕСИНА ЗА 2019 Г. ОТ ОБЩИНСКИ ГОРСКИ ТЕРИТОРИИ КАРНОБАТ.

**Р Е Ш Е Н И Я:**

**530.I.** Общински съвет – Карнобат на основание чл.21, ал. 1, т.23 от ЗМСМА, чл.7, ал.6 от Наредбата за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти и чл. 71, ал. 6, т. 1 от същата наредба: ОДОБРЯВА ДОПЪЛНЕНИЕ в Годишния план за ползване на дървесина от горски територии на Община Карнобат за 2019 г., като утвърждава насаждения за лесосечен фонд за 2019 г. следните подотдели: **386 в, 386 г, 333 г, 334 ж,** от които се очаква да се добият750 куб.м. стояща маса широколистна дървесина.

**530.ІІ**.Общински съвет – Карнобат възлага на Кмета на община Карнобат да предприеме необходимите действия по изпълнение на настоящото решение.

 **ПО ТРЕТА ТОЧКА ОТ ДНЕВНИЯ РЕД: ДОКЛАДНА ЗАПИСКА от Мария Генова – зам. кмет на Община Карнобат, относно:** Издаване на записна заповед от община Карнобат в полза на Министерство на труда и социалната политика, чрез Главна дирекция „Европейски фондове, международни програми и проекти“, Управляващ орган на Оперативна програма „Развитие на човешките ресурси“ 2014-2020, обезпечаващ авансово плащане по договор № BG05M9OP001-2.0019-0006-C01 за проект предоставяне на социална услуга „Дневен център за деца и/или младежи с увреждания“ в гр.Карнобат“.

 **Р Е Ш Е Н И Я:**

**531.1**.На основание чл. 21, ал. 1, т. 10 от Закона за местното самоуправление и местната администрация, **Общински съвет – Карнобат** **делегира** права на Кмета на община Карнобат да подпише Запис на заповед, без протест и без разноски, платим на предявяване в полза на Министерство на труда и социалната политика, чрез Главна дирекция „Европейски фондове, международни програми и проекти“, Управляващ орган на Oперативна програма „Развитие на човешките ресурси“ 2014-2020“, в размер на **173 344,04 лева** (***Сто седемдесет и три хиляди триста четиридесет и четири лева и четири стотинки***) за обезпечаване на стойността на авансовото плащане по договора за предоставяне на безвъзмездната финансова помощ.

**531.2.**Общински съвет - Карнобат разрешава поемане на задължението посочено в Записа на заповед в размер на **173 344,04 лева** (***Сто седемдесет и три хиляди триста четиридесет и четири лева и четири стотинки***), представляващо 20% (двадесет на сто) от стойността на предоставената от Управляващия орган безвъзмездна финансова помощ (100%) по проект „Предоставяне на социална услуга „Дневен център за деца и/или младежи с увреждания“ в гр. Карнобат“.

 **ПО ЧЕТВЪРТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно:** Избиране на временно изпълняващи длъжността Кмет на Община Карнобат и Кметове на кметства

 **Р Е Ш Е Н И Я:**

**532.І.** Общински съвет - Карнобат на основание чл. 21, ал. 2, чл. 42, ал. 6, ал. 8 и ал. 11 от Закона за местното самоуправление и местната администрация, избира за временно изпълняващ длъжността Кмет на Община Карнобат Стефка Генова Иванова – Заместник-кмет на Община Карнобат за времето от 25.10.2019 г. до полагане на клетва от новоизбрания кмет на Община Карнобат.

**532.ІІ.** Общински съвет - Карнобат на основание чл. 21, ал. 2, чл. 42, ал. 6, ал. 8 и ал. 11 от Закона за местното самоуправление и местната администрация, във връзка с чл. 46, ал. 2 от ЗНА и чл. 60, ал. 1 от АПК, избира:

1. Стойка Нейкова Маткова – мл. специалист „ГРАО” за временно изпълняващ длъжността Кмет на кметство с. Екзарх Антимово, считано от деня, следващ деня на решението на ОИК – Карнобат за регистрацията на Кмета на с. Екзарх Антимово до полагане на клетва от новоизбрания кмет на кметството. За времето, през което изпълнява длъжността кмет, определя на Стойка Нейкова Маткова, основна месечна заплата в размер на 1 060,00 лв. (хиляда и шестдесет лева).

2. Тонка Георгиева Колева – мл. специалист „ГРАО” за временно изпълняващ длъжността Кмет на кметство с. Крумово градище, считано от деня, следващ деня на решението на ОИК – Карнобат за регистрацията на Кмета на с. Крумово градище до полагане на клетва от новоизбрания кмет на кметството. За времето, през което изпълнява длъжността кмет, определя на Тонка Георгиева Колева, основна месечна заплата в размер на 918,00 лв. (деветстотин и осемнадесет лева).

3. Таня Димитрова Цонева – мл. специалист „ГРАО” за временно изпълняващ длъжността Кмет на кметство с. Искра, считано от деня, следващ деня на решението на ОИК – Карнобат за регистрацията на Кмета на с. Искра до полагане на клетва от новоизбрания кмет на кметството. За времето, през което изпълнява длъжността кмет, определя на Таня Димитрова Цонева, основна месечна заплата в размер на 918,00 лв. (деветстотин и осемнадесет лева).

4. Райна Кирилова Илиева – ст. специалист „ГРАО” за временно изпълняващ длъжността Кмет на кметство с. Кликач, считано от деня, следващ деня на решението на ОИК – Карнобат за регистрацията на Кмета на с. Кликач до полагане на клетва от новоизбрания кмет на кметството. За времето, през което изпълнява длъжността кмет, определя на Райна Кирилова Илиева, основна месечна заплата в размер на 1 060,00 лв. (хиляда и шестдесет лева).

5. Емине Мехмед Мехмедемин - мл. специалист „ГРАО” за временно изпълняващ длъжността Кмет на кметство с. Драгово, считано от деня, следващ деня на решението на ОИК – Карнобат за регистрацията на Кмета на с. Драгово до полагане на клетва от новоизбрания кмет на кметството. За времето, през което изпълнява длъжността кмет, определя на Емине Мехмед Мехмедемин, основна месечна заплата в размер на 918,00 лв. (деветстотин и осемнадесет лева).

6. Тонка Тодорова Янчева – мл. специалист „ГРАО” за временно изпълняващ длъжността Кмет на кметство с. Соколово, считано от деня, следващ деня на решението на ОИК – Карнобат за регистрацията на Кмета на с. Соколово до полагане на клетва от новоизбрания кмет на кметството. За времето, през което изпълнява длъжността кмет, определя на Тонка Тодорова Янчева, основна месечна заплата в размер на 918,00 лв. (деветстотин и осемнадесет лева).

7. Мариана Жекова Влахова – мл. специалист „ГРАО” за временно изпълняващ длъжността Кмет на кметство с. Невестино, считано от деня, следващ деня на решението на ОИК – Карнобат за регистрацията на Кмета на с. Невестино до полагане на клетва от новоизбрания кмет на кметството. За времето, през което изпълнява длъжността кмет, определя на Мариана Жекова Влахова, основна месечна заплата в размер на 918,00 лв. (деветстотин и осемнадесет лева).